6 En toe die berig die koning van Ninevé bereik, het hy opgestaan van sy troon en sy mantel afgehaal en in rougewaad gehuld in die as gaan sit.
Daarom sal Ek julle oordeel, o huis van Israel, elkeen volgens sy weë, spreek die Here HERE. Bekeer julle en wend julle af van al julle oortredinge, sodat dit nie ‘n struikelblok tot geregtigheid vir julle mag wees nie.
Laat die goddelose sy weg verlaat en die kwaaddoener sy gedagtes; en laat hy hom tot die HERE bekeer, dan sal Hy hom barmhartig wees; en tot onse God, want Hy vergeef menigvuldiglik.
Bekering word gemanifesteer deurdat die sondaar homself afkeer van sy bose weg - van al sy oortredings, sy afgode, verfoeisels en gedagtes. Hierdie is die belangrikste en mees beslissende manifestasie van bekering, die een waarop die Bybel die meeste klem lê. Bekering het die betekenis om, om te draai en in die teenoorgestelde rigting te beweeg. Waar jy voor jou bekering saam met die sonde beweeg het, beweeg jy nou net in die teenoorgestelde rigting daarvan.
7 Ek sê vir julle dat daar net so blydskap sal wees in die hemel oor een sondaar wat hom bekeer, meer as oor nege-en-negentig regverdiges wat die bekering nie nodig het nie.